Չանդրա Ռաջեշվար Ռաո

Չանդրա Ռաջեշվար Ռաո (), Հնդկաստանի և միջազգային բանվորական շարժման գործիչ։

Կենսագրություն 

Բժշկական կրթություն է ստացել Բենարեսի հինդուիստական համալսարանում և Վիշակհապաանամի բժշկական քոլեջում։ 1931 թվականից Հնդկաստանի կոմունիստական կուսակցության (ՀԿԿ) անդամ է։ 1943-1952 թվականներին ՀԿԿ Անդհրայի պրովինցիայի կոմիտեի քարտուղար։ 1950 թվականից՝ ՀԿԿ Քաղբյուրոյի (1958 թվականից Կենտրոնական գործադիր կոմիտե) անդամ։ 1950-1951 թվականներին Ռաոն ՀԿԿ ԿԿ գլխավոր քարտուղարն էր։ 1954-1955 թվականներին՝ Համահնդկական գյուղացիական միության փոխնախագահը։ 1964 թվականի հունիս-դեկտեմբերին եղել է ՀԿԿ Ազգային խորհրդի քարտուղար։ 1964 թվականի դեկտեմբերից ընտրվել է ՀԿԿ Ազգային խորհրդի գլխավոր քարտուղար։ Հեղինակ է Հնդկաստանի արդի քաղաքական և տնտեսական, ինչպես նաև միջազգային կոմունիստական շարժման խնդիրներին նվիրված մի շարք աշխատությունների։ Պարգևատրվել է Վ․ Ի․ Լենինի շքանշանով (1974)։

Նրա տղան՝ Չանդրա Չանդրասեկարը և թոռը՝ Ջայդիպը նույնպես քաղաքական գործիչներ են։

Ծանոթագրություններ

Արտաքին հղումներ 
 Chandra Rajeswara Rao Foundation Kondapur Hyderabad

Հնդկաստանի կոմունիստներ
Հնդկաստանի քաղաքական գործիչներ
Բարեկամության շքանշանի ասպետներ
Լենինի շքանշանի ասպետներ